Diari Oficial de la Generalitat Valenciana


Sumari del DOGV 1762, del 09-04-1992 (1992/824446)

ORDRE de 3 de març de 1992, de la Conselleria de Cultura, Educació i Ciència, per la qual estableix les normes per a l'admissió d'alumnes en centres d'Educació Infantil dependents d'aquesta Conselleria, durant el curs 1992-1993.
------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/03/03/(4)/dof/vci/html**

### Dades del document

Número de DOGV
:   1762

Data del DOGV
:   09-04-1992

Secció del DOGV
:   DISPOSICIONS GENERALS

Número del document
:   1992/824446


Data del document
:   03-03-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 3 de març de 1992, de la Conselleria de Cultura, Educació i Ciència, per la qual estableix les normes per a l'admissió d'alumnes en centres d'Educació Infantil dependents d'aquesta conselleria, durant el curs 1992-1993.  
L'admissió d'alumnes en els centres d'educació infantil dependents d'aquesta Conselleria de Cultura, Educació i Ciència per al curs escolar 1992-93 es regirà per allò que disposa l?ordre següent:  
1. Normes generals  
1. En l'admissió d'alumnes no podrà establir-se cap discriminació per raons ideològiques, religioses, morals, socials, de raça o de naixement.  
2. La continuïtat en el centre no requerirà un nou procés d'admissió.  
3. Per tal de ser preinscrit i admès en un centre d'educació infantil cal complir el requisit de l?edat, és a dir, haver nascut entre 1989 i 1992, inclusivament.  
4. L'admissió d'alumnes no podrà condicionar-se en cap moment al fet d'utilitzar o no el menjador, la qual cosa serà voluntària.   
5. L'admissió de xiquets/es amb deficiències psíquiques, sensorials o motrius, es regirà per les mateixes normes que per a la resta de l'alumnat, si bé s'haurà d'aportar una valoració del grau de deficiència i el programa de desenvolupament individual corresponent, elaborat per un servei psicopedagògic escolar. Caldrà tenir en compte com a criteri, la conveniència de no formar part del mateix grup xiquets/tes que necessiten atencions educatives substancialment distintes, bé de caràcter pedagògic, bé d'atenció o d'altra naturalesa.  
II. Criteri d'admissió  
L'admissió d' alumnat en els centres d'educació infantil dependents d'aquesta Conselleria de Cultura, Educació i Ciència, quan no hi haja prou places per tal d'atendre totes les sol·licituds d'ingrés, es regirà pels criteris prioritaris de:  
a. Situació laboral dels pares.  
b. Renda anual de la unitat familiar.  
c. Proximitat del domicili.  
d. Existència de germans/es matriculats/des en el centre.  
La situació laboral dels pares serà tinguda en compte quan concórrega la circumstància que el pare i la mare siguen treballadors en activitat.  
La renda anual de la unitat familiar serà considerada en funció de las situacions següents:  
a. Rendes inferiors al salari mínim interprofessional.  
b. Rendes que oscil·len entre el salari mínim interprofessional i el doble d'aquest.   
c. Rendes que oscil·len entre el doble i el quàdruple del salari mínim interprofessional.  
d. Rendes superiors al quàdruple del salari mínim interprofessional.  
La proximitat del domicili s'avaluarà d'acord amb les circumstàncies següents:  
a. Alumnat domiciliat en l?àrea d'influència del centre.  
b. Alumnat domiciliat en àrees d'influència veïnes o limítrofes a la del centre.  
c. Alumnat domiciliat en el mateix districte, municipi o comarca del centre.  
d. Alumnat el domicili del qual no es trobe en cap de las circumstàncies anteriors.  
L'àrea d'influència, quedarà fixada pel consell escolar municipal. El lloc de treball dels pares o tutors podrà ser considerat com a domicili d'aquests a efectes de barem, sempre que, a judici dels òrgans competents per a l'admissió, hi haja causa justificada.  
L'existència de germans/es que hagen confirmat la matrícula en el centre per al curs escolar 1992/93, es valorarà d'acord amb el nombre d'aquests.  
A més dels criteris prioritaris anteriors, l'admissió d'alumnat es regirà pels criteris complementaris següents:  
a. Condició d'emigrant de l'alumne/a, dels seus pares o tutors durant els tres últims anys.  
b. Existència de dispacacitacions físiques, psíquiques o sensorials de l'alumne/a, dels seus pares o germans/nes en edat escolar.  
c. Situació de família nombrosa.  
d. Qualsevol altra circumstància que siga lliurement considerada pel consell escolar del centre.  
Els criteris prioritaris i complementaris d'admissió s'aplicaran amb caràcter concurrent d'acord amb el barem que figura en l'annex I.  
III. Normes addicionals  
Una vegada acabat el procés d'escolarització, la direcció del centre trametrà als serveis territorials de Cultura i Educació la documentació necessària per tal que es coneguen els resultats d'aquest procés en el respectiu àmbit territorial.  
El fet de no observar els criteris d'admissió, o l'aplicació d'aquells que vulneren el que estableix aquesta ordre, podrà ser motiu de reclamació davant els serveis territorials de Cultura i Educació, els quals hauran de resoldre dins d'un termini que garantesca l?escolarització adequada de l'alumne/a.  
La infracció d'aquestes normes per part dels centres suposarà l'obertura d'expedient administratiu per a determinar les possibles responsabilitats en què hagués pogut incórrer.  
IV. Procediment administratiu  
1. Una vegada efectuada la ratificació de l'alumnat que queda en el centre (annex II), el director d'aquest publicarà en el tauler d'anuncis la convocatòria d'admissió, i aquest s'acollirà al calendari que s'indica en l'annex III.  
2. L'admissió d'instàncies de sol·licitud de plaça es realitzarà en cada centre. S'admetran totes les sol·licituds de xiquets/es d'edats compreses entre 0 i 3 anys.  
La direcció del centre haurà de comprovar que la sol·licitud s'ha emplenat amb totes les dades necessàries per a Per el barem.  
Així mateix, si algunes dades, o la problemàtica familiar, no queden suficientment explicitats en els apartats de l'imprès, caldrà ressenyar-los breument en l'apartat d'«observacions», i també tota la informació que es dispose i es considere convenient tenir en compte.  
3. Els expedients seran baremats pel consell escolar segons s'especifica en l'annex I.  
4. Una vegada estudiades i baremades les sol·licituds, s'efectuarà l'admissió de l'alumnat, i es cobriran els mòduls de xiquets/es amb el nombre màxim que s'indica en l'annex IV.  
En el cas que hi haja sol·licituds amb el mateix nombre de punts, el consell escolar acordarà la fórmula per a ordenar les sol·licituds. En el cas que no hi haja acord exprés, les sol·licituds que hagen obtingut empat s'ordenaran en la llista de la manera següent:  
1r. La sol·licitud on figuren germans/nes que hagen confirmat la matrícula en el centre.  
2n. Pare i mare treballadors en activitat.  
3r. Que hi haja discapacitacions.  
4t. El fet que siga família nombrosa.  
5é. Condició d'emigrant.  
6é. La de menor renda.   
Cas de continuar l?empat aquest es resoldrà per atzar.  
La llista d'admissions es farà pública en l?escola durant un període de 5 dies, i s'ajustarà al model de l'annex-VI.  
Amb les sol·licituds no admeses es confeccionarà una llista d'espera a partir d'un barem, segons el model que figura en l'annex VII, per tal de cobrir les possibles baixes que s'hi pogueren produir. Una vegada vist el nombre de vacants, la direcció comunicarà als pares, seguint l?ordre de la llista, l'admissió dels xiquets/tes.5. Les reclamacions que, si escau, s'interposen contra la relació d'admesos, s'adreçaran en primera instància al consell escolar per tal de resoldre-les. Contra la decisió d'aquest podrà reclamar-se en segona instància davant el director territorial de Cultura i Educació corresponent.  
V. Documentació general  
1. Instància de sol·licitud (annex V).  
2. Fotocòpia del llibre de família, on consten tots els fills que la componen.  
3. Certificació dels ingressos anuals de la unitat familiar. Sense perjudici de la facultat de l'òrgan competent de cada centre de recaptar dels sol·licitants la documentació que considere necessària per a la justificació, en cada cas, de les retribucions o circumstàncies al·legades, aquestes s'acreditaran juntament amb la documentació següent:  
a. La renda anual de la unitat familiar es justificarà mitjançant l'aportació d'una còpia de la declaració de l?Impost sobre la Renda de las Persones Físiques dels membres de la unitat familiar, corresponent a l?exercici fiscal de l'any anterior, segellada per alguna de las oficines habilitades pel Ministeri d'Economia i Hisenda.  
b. Els treballadors autònoms hauran d'aportar també una còpia de l?estimació objectiva singular corresponent a l'any anterior.   
c. En el cas que el sol·licitant no aporte la documentació fiscal esmentada, se li assignarà la puntuació mínima prevista per al criteri de renda anual de la unitat familiar, en el barem que figura en l'annex I, tret del cas que aquest acredite suficientment que la unitat familiar a la qual pertany no percep les rendes mínimes a partir de les quals hi ha l?obligació de presentar les citades declaracions.  
4. El domicili es justificarà mitjançant la presentació d'una fotocòpia del rebut actualitzat de l'aigua, la llum o el telèfon, o del contracte de lloguer., El lloc del treball, si pertoca, s'acreditarà mitjançant l'aportació de certificació emesa per l?empresa.  
5. L'existència de germans/nes que hagen confirmat la plaça en el centre serà certificada pel director d'aquest.  
6. Els criteris complementaris s'acreditaran mitjançant les certificacions o documents que es consideren procedents en cada cas.  
VI. Documentació específica  
Si l'alumne/a és admès, haurà d'aportar, per tal que la matrícula siga efectiva, fotocòpia de la cartilla de vacunació de la Conselleria de Sanitat i Consum.  
Si no es disposa d'aquest document perquè el xiquet/a ha seguit el programa de vacunacions mitjançant assistència privada, s'haurà d'aportar un certificat signat pel pediatre en el qual s'especificaran clarament les vacunes, les dosis i la data d'administració d'aquestes.  
Si el xiquet/a pateix algun procés patològic que no s'hi arreplegue, caldrà adjuntar l?informe corresponent.  
VII. Quotes  
Els preus pels serveis d'educació infantil, seran aquells que determine la Conselleria de Cultura, Educació i Ciència per al curs 1992/1993.  
VIII. Disposicions finals  
Primera  
Autoritze la Direcció General de Centres i Promoció Educativa per tal de dictar les resolucions que es consideren necessàries per a dur a terme allò establert en aquesta ordre.  
Segona El/la director/a de cada centre adoptarà les mesures necessàries perquè aquesta disposició siga publicada en llocs de fàcil accés al públic. La Inspecció Educativa vetlarà pel compliment del que estableix aquesta Ordre.  
València, 3 de març de 1992.  
El Conseller de Cultura, Educació i Ciència,  
ANDREU LOPEZ I BLASCO  
 ANNEX I  
Criteris prioritaris Punts  
   
Renda anual de la unitat familiar  
a) Rendes inferiors al salari mínim interprofessional 4  
b) Rendes que oscil·len entre el salari mínim interprofessional i el doble d'aquest 3  
c) Rendes que oscil·len entre el doble i el quàdruple del salari mínim interprofessional. 2  
d) Rendes superiors al quàdruple del salari mínim interprofessional 1  
Proximitat del domicili  
a) Alumnat domiciliat en l'àrea d'influència del centre 4  
b) Alumnat domiciliat en àrees d'influència veïnes o limítrofes a la del centre 3  
c).Alumnat domiciliat en el mateix districte o zona 2  
d) Alumnat el domicili del qual no es trobe en cap de les circumstàncies anteriors 1  
Existència de germans matriculats en el centre  
a) Primer germà matriculat en el centre 2  
b) Segon germà matriculat en el centre 1  
c) Per cada germà més matriculat en el centre 0'5  
Pare i mare treballadors 2  
Criteris complementaris Punts  
   
a) Condició d'emigrant de l'alumne, dels seus pares o tutors en els tres últims anys 1  
b) Existència de discapacitacions psíquiques o sensorials de l'alumne, dels pares  
o dels germans en edat escolar 1  
c) Situació de família nombrosa 1  
d) Qualsevol altra circumstància que siga considerada per l'òrgan competent  
del centre (consell escolar) 1  
ANNEX II  
Ratificació de plaça  
Centre d'Educació Infantil   
Localitat   
Sr./Sra.   
 Ratifique l'assistència per al pròxim curs escolar 1992/93 del meu/a fill/a   
   
nascut/da el de de 19   
ANNEX III  
Calendari  
Fixació de l'àrea d'influència dins de cada municipi: abans del 30 d'abril.  
Ratificació de plaça i exposició de vacants: abans del 30 d'abril.  
Convocatòria d'admissió amb la publicació de les àrees d'influència: 4 de maig.  
Presentació d'instàncies: del 4 al 19 de maig.   
Barem i selecció de sol·licituds: del 19 al 26 de maig. Publicitat d'admesos: 3 de juny.   
Presentació de reclamacions: 3 al 10 de juny.   
Publicació llista definitiva: 12 de juny.   
Formalització de matrícula d'alumnes admesos: del 15 al 30 d juny.  
 ANNEX IV  
 Ràtios de centres d'Educació Infantil  
 Ràtios  
Edats Educador / Xiquets  
   
0 a 1 any 1 cada 5/7  
1 a 2 anys 1 cada 9/11  
2 a 3 anys 1 cada 12/14  
3 a 4 anys 1 cada 18/20  
Observacions  
No es constituirà cap grup si no posseeix el mínim establert per a cada mòdul.  
 ANNEX V  
 Instància de sol·licitud  
1 . Dades personals de l'alumne  
1.1 Nom i cognoms   
1.2 Data de naixement lloc   
1.3 Domicili actual   
1.4 Localitat Tel.   
1.5 Telèfon d'urgència   
2. Dades familiars  
2.1 Pare  
Nom data de naixement   
Professió   
2.2 Mare  
Nom data de naixement   
Professió   
2.3 Fills  
Nom Edat Estudis/treball  
   
   
   
   
   
   
   
2.4 Grup d'edat per al qual sol·licita plaça   
2.5 ¿Ha estat escolaritzat anteriorment?  
No [ ] Si [ ] Nom del centre   
2.6. ¿Hi ha cap membre discapacitat en la família?  
No [ ] Si [ ] Nombre   
2.7. Té german/s matriculats/des al centre sol·licitat?  
No [ ] Si [ ] Nombre   
Si se sol·licita plaça per a altres germans/es indiqueu-ne el grup d'edat   
2.8. Altres dades (emigrant retornat, trasllat, etc.)   
2.9. ¿Sol·licita plaça de menjador?  
Si [ ] No [ ]  
3. Ingressos anuals de la unitat familiar  
Ingressos:  
1. Pare   
2. Mare   
3. Altres membres   
 Total   
Veure annex


Còpia Permalink ELI